section_heading: Na otoku
paragraph_text: Ana Lucia se pridružuje Sayidu uz logorsku vatru te mu govori da zna da nije omiljena među ljudima i da je cijeli život provela kako bi to ispravila. Ispričava mu se za ono što je učinila, a Sayid joj govori da to nije bila njezina krivica te nadodaje da će se nešto morati napraviti kada se ispostavi da je Henry zbilja jedan od Drugih. Ujutro krenu ponovno tražiti balon za koji se ispostavlja da se ne nalazi na mjestu na kojem je Henry rekao da bi trebao biti. Ana Lucia inzistira da bi trebali još malo potražiti okolo pa se svi razdvoje.